Faith Kipyegon

Faith Chepngetich Kipyegon (sündinud 10. jaanuaril 1994 Bometis) on Keenia keskmaajooksja, kelle põhialaks on 1500 meetri jooks.

Ta on 1500 meetri jooksus kolmekordne olümpiavõitja (2016, 2020 ja 2024) ja kolmekordne maailmameister (2017, 2022 ja 2023). 5000 meetri jooksus on ta tulnud maailmameistriks (2023). Talle kuuluvad 1500 meetri ja miilijooksu maailmarekordid. Tokyo suveolümpiamängudel tuli ta 1500 meetri jooksus olümpiavõitjaks olümpiarekordiga 3.53,11. 2024. aasta suveolümpiamängudel parandas ta taas olümpiarekordit, joostes 3.51,29.

Aastatel 2017 ja 2021–2024 tuli ta 1500 meetri jooksus Teemantliiga üldvõitjaks.

Aastatel 2010–2013 võitis Kipyegon krossijooksu maailmameistrivõistlustel juunioride arvestuses neli kuldmedalit. 2017. aasta krossijooksu maailmameistrivõistlustel võitis ta kuldmedali naiskondlikus arvestuses.

 Isiklikud rekordid 
Tavarada
 Ala  Tulemus  Aeg  Koht 800 m jooks  1.57,68  25. september 2020    Doha 1000 m jooks  2.29.29 AR  14. august 2018    Monaco 1500 m jooks  3.48,68 MR  5. juuli 2025    Eugene Miilijooks  4.07,64 MR   21. juuli 2023    Monaco 5000 m jooks  14.05,20 NR  9. juuni 2023    Pariis

 Välislingid 



Kategooria:Keenia jooksjad
Kategooria:Keskmaajooksjad
Kategooria:Sündinud 1994